बिशुनपुरा(गढ़वा) : प्रखंड सह अंचल कार्यालय पर स्कूली छात्रों ने आय, जाती व निवास प्रमाण पत्र नही बनने के कारण काफी हंगामा किया। प्रमाण पत्र नही बनने से छात्र एवं छात्राओं को वर्ग 10वीं के पंजीकरण में काफी परेशानी हो रही है। पंजीकरण का समय नजदीक आने से छात्रों को चिंता सताने लगी है। राजराजेंद्र प्रताप देव हाईस्कूल के छात्र शीतल कुमार गुप्ता, शुभम चौरशिया, बसंत कुमार, आदर्श कुमार, नीरज कुमार, गौरव कुमार, दीपक कुमार ने कहा कि प्रखंड सह अंचल कार्यालय पर आय, जाती व निवास प्रमाण पत्र बनवाने के लिए सुबह 9 बजे से सभी छात्र एवं छात्राएं ब्लॉक परिसर में आ जाते हैं। लेकिन 10 बजने के बाद भी अंचलाधिकारी एवं कर्मी लोग समय पर नही आते है। छात्रों ने कहा कि यह सिलसिला कई दिनों से चल रहा है, हम सभी छात्र एवं छात्राओं की भीड़ का कारण विद्यालय में चल रहे माध्यमिक परीक्षा का पंजीयन करवाना है, जिसका समय बहुत ही कम है। छात्रों का कहना है कि हमसभी को विद्यालय द्वारा प्रमाण पत्र बनवाने के लिए कम समय दिया गया है, जिसके कारण हमसभी छात्रों ने सरकार के द्वारा तत्काल जाती, आय व निवास प्रमाण पत्र बनवाने के लिए बिडिओ या सीओ का सत्यापन जरुरी होता है, लेकिन हमसभी छात्रों को अंचल बड़ा बाबू शिवपूजन उरांव के द्वारा गलत ब्यवहार से बोलते हैं, और कहते हैं की जाओ अभी नहीं होगा।